b'\n_START_ARTICLE_\nFerrari 248 F1\n_START_SECTION_\nIme\n_START_PARAGRAPH_\nDirkalnik je poimenovan po svojem motorju V8 - 24 je kapaciteta v decilitrih, 8 pa \xc5\xa1tevilo cilindrov. S tem je prekinjena tradicija poimenovanja med sezonama 2001 in 2005 ter se vra\xc4\x8da na na\xc4\x8din iz petdesetih in \xc5\xa1estdesetih (npr. Ferrari 312). 248 F1 je bil prvi Ferrarijev dirkalnik po sezoni 2000, ki ni imel \xc5\xa1tevilke ena, kot dirkalnik aktualnega dirka\xc5\xa1kega prvaka. Dirkalniku je bil tudi dodan napis novega sponzorja, Martini.\n_START_SECTION_\n\xc5\xa0asija\n_START_PARAGRAPH_\nDirkalnik je nadgradnja lanskoletnega F2005 . \xc4\x8ceprav je motor V8 kraj\xc5\xa1i od V10, je medosna razdalja ostala enaka zaradi ve\xc4\x8djega ogrodja menjalnika.\n_START_SECTION_\nAerodinamika\n_START_PARAGRAPH_\nNovosti dirkalnika so vzvratna ogledala, ki so zdaj name\xc5\xa1\xc4\x8dena na konec stranskih zra\xc4\x8dnikov, ne ve\xc4\x8d zraven cockpita._NEWLINE_Na \xc5\xa1tartu sezone je imel dirkalnik trojno sprednje krilce. Po prvih treh dirkah pa ga je nadomestilo dvojno, kar naj bi proizvajalo ve\xc4\x8d podtlaka._NEWLINE_Na Veliki nagradi Francije je Ferrari nastopil z ni\xc5\xbejem zadnjim delim dirkalnika spremenjenim predvsem okoli izpu\xc5\xa1nega sistema.\n_START_SECTION_\nMotor\n_START_PARAGRAPH_\nMotor naj bi imel na \xc5\xa1tartu sezone okoli 730 KM, modifikacije med sezono pa so do konca sezone to dvignile na 785 KM.\n_START_SECTION_\nDirke\n_START_PARAGRAPH_\n248 F1 je Ferrari uporabil \xc5\xbee na prvi dirki sezone 2006 v nasprotju s sezonami (2002, 2003 in 2005), ko so na za\xc4\x8detku sezone uporabljali \xc5\xa1e lanskoletni dirkalnik._NEWLINE_Prve kvalifikacije na Veliki nagradi Bahrajna so bile obetavna, saj sta se oba Ferrarija uvrstila v prvo vrsto. Toda v prvi polovici sezone je Ferrarijev dirkalnik zaostajal za Renaultom R26. Na Veliki nagradi Malezije sta imela oba dirkalnika okvaro, saj je bilo zaradi po\xc4\x8denih batov zamenjati motor na obeh dirkalnikih. Ta te\xc5\xbeava je bila prisotna tudi na Veliki nagradi Avstralije._NEWLINE_Aerodinami\xc4\x8dne izbolj\xc5\xa1ave za Veliko nagrado San Marina so Ferrari pripeljale na pribli\xc5\xbeno enak nivo kot je bil Renault \xc5\xbee od za\xc4\x8detka. Na Veliki nagradi ZDA sta bila Ferrarija cel vikend dominantna, kar je prineslo prvo dvojno zmago po ve\xc4\x8d kot letu. To je izgledalo kot prelomna to\xc4\x8dka v konkuren\xc4\x8dnosti dirkalnika. Modifikacije skozi sezono so dirkalnik izbolj\xc5\xa1evale do to\xc4\x8dke, ko je veljal za najbolj\xc5\xa1ega v zadnjem delu sezone - Ferrari je zmagal na sedmih od zadnjih devet dirk._NEWLINE_Skupno je Ferrari 248 F1 nastopil na devetnajstih dirkah, od tega dosegel devet zmag in \xc5\xa1tiri najbolj\xc5\xa1e polo\xc5\xbeaje ter drugi mesti v dirka\xc5\xa1kem in konstruktorskem prvenstvu. Za sezono 2007 ga je zamenjal F2007.'